रॉड और पत्थरों से एक दूसरे पर हमला, कई घायल; सेंट्रल ब्लॉक में हुई मारपीट
हिमाचल के हमीरपुर स्थित सूबे के एकमात्र NIT में शनिवार देर रात छात्रों के बीच जबरदस्त भिड़ंत हुई। रॉड और पत्थरों से वह एक दूसरे को पीटते हुए नजर आए। मारपीट की यह घटना एडमिन ब्लॉक के ठीक सामने सेंट्रल ब्लॉक में हुई। जहां पर काफी तादाद में स्टूडेंट्स इकट्ठे हुए थे।
हिमाचल के हमीरपुर स्थित सूबे के एकमात्र NIT में शनिवार देर रात छात्रों के बीच जबरदस्त भिड़ंत हुई। रॉड और पत्थरों से वह एक दूसरे को पीटते हुए नजर आए। मारपीट की यह घटना एडमिन ब्लॉक के ठीक सामने सेंट्रल ब्लॉक में हुई। जहां पर काफी तादाद में स्टूडेंट्स इकट्ठे हुए थे। कइयों के घायल होने की भी खबर है। भिड़ने की यह घटना करीब 10:45 बजे तक जारी रही।
प्रशासन जब तक पहुंचता स्टूडेंट्स एक दूसरे की अच्छी खासी पिटाई कर चुके थे।
फर्स्ट और सेकेंड ईयर के स्टूडेंट्स
प्राप्त जानकारी के मुताबिक फर्स्ट और सेकेंड ईयर के स्टूडेंट्स मारपीट की इस घटना में शामिल बताए जा रहे हैं। यह स्टूडेंट्स कैलाश और नीलकंठ दो अलग-अलग हॉस्टल में रहते हैं। घटना के बाद हॉस्टल के बाहर गार्ड की तैनाती रात भर जारी रही।
क्यों हुई मारपीट? वार्डन पहुंचे हॉस्टल
हॉस्टल में भी पहुंचने तक स्टूडेंट्स एक दूसरे को देख लेने की बात कर रहे थे, लेकिन हॉस्टल वार्डन जब इन हॉस्टल्स में पहुंचे, तो उसके बाद कार्रवाई शुरू हुई। अब छानबीन में क्या निकला? इसका तो पता नहीं चल पाया है। लेकिन इतना जरूर है कि NIT में जिस बेरहम तरीके से मारपीट का यह कोहराम मचा हुआ था। उससे भीतरी प्रशासनिक व्यवस्था पर भी निश्चित रूप में सवाल खड़े हुए हैं।
मारपीट में गर्ल्स भी दिखीं
मारपीट की इस घटना में गर्ल्स भी चिल्लाती हुई सुनी गईं। दरअसल, हॉस्टल में एंट्री को लेकर टाइमिंग में जो भी बदलाव हुआ है। उसी के बाद इस तरह की परिस्थिति ने सिर उठाना शुरू किया हुआ है। अब अंदरूनी तौर पर यह प्रशासनिक अमले से सवाल भी पूछ रही है।
कैफे देर रात तक रहते हैं खुले
हैरानी इस बात की भी है कि कैंपस स्थित कैफे और खानपान की अन्य दुकानें देर रात तक खुली रहती हैं। हॉस्टल्स में गर्ल्स और बॉयज दोनों की एंट्री का टाइम भी बदल चुका है। पिछले कुछ समय से इसमें छूट दी गई है। शायद अब उसी की वजह से यह सब कुछ होने लगा है। हॉस्टल से बाहर रहने की इस टाइमिंग को लेकर भी लगता है। रविवार से बदलाव होने वाला है। क्योंकि इस तरह की यह पहली बड़ी घटना हुई है।
फेयर निंबस-2023 की तैयारी कर रहे स्टूडेंट्स
दरअसल, कैंपस में आयोजित होने वाले स्टूडेंट्स फेयर 'निंबस-2023' की तैयारियां कर रहे हैं। रात 11:00 बजे तक इसकी स्वीकृति प्रशासन ने उन्हें दे रखी है। यह उत्सव वैसे तो मार्च माह के शुरू में ही हो जाना था, लेकिन इसे पोस्टपोन किया गया था। इसी वजह से पिछले कुछ दिनों से देर रात तक स्टूडेंट्स इसकी तैयारी में जुटे थे।
डायरेक्टर और रजिस्ट्रार दोनों आउट ऑफ स्टेशन
NIT के रजिस्ट्रार आरके बांसटू का कहना है कि वह आउट ऑफ स्टेशन हैं। जो घटना रात को हुई है। उसकी जानकारी मंगवाई गई है। जबकि NIT के डायरेक्टर एचएल सूर्यवंशी का कहना है कि मारपीट की इस घटना की जानकारी मिली है। अभी इस बात का पता नहीं चला है कि घायल स्टूडेंट्स हुए हैं या नहीं। वह आउट ऑफ स्टेशन हैं और अगले कुछ दिनों में लौटेंगे।